ועדת החינוך, התרבות והספורט, כנסת 24, פרוטוקול מספר 6, 2021-08-10 15:00

שרן השכל: שלום לכולם, אני שמחה לפתוח את הדיון בוועדת החינוך בנושא תוכנית נעל"ה, נוער עולה לפני הורים, על אפשרות הגעה של תלמידים לשנת הלימודים תשפ"ה, במגבלות הקורונה.

שרן השכל: דיון מאוד חשוב והיה לי חשוב לקיים אותו היום לפני פתיחת שנת הלימודים משום שההיערכות לקראת שנת הלימודים תהיה ב-30 לחודש והיערכות של נוער עולה לא יכולה לקרות בדקה האחרונה.

שרן השכל: הם צריכים להתארגן עם טיסות, עם חיסונים ואנחנו מבינים שיש פה כמה בעיות.

שרן השכל: קבלתי פניות אישיות של לא מעט תלמידים שנמצאים כרגע בחו"ל ולא יודעים איך הם מגיעים לארץ.

שרן השכל: לא יודעים מה הנהלים, מה לגבי החיסונים, כן צריכים או לא צריכים, בדיקות?

שרן השכל: בידוד?

שרן השכל: יש נוער שלא קיבל אישורים לעלות ואנחנו רוצים לבאר ולשמוע על הדברים הללו מהגורמים המקצועיים.

שרן השכל: ידברו בתחילה חברי הכנסת ואחר כך נשמע את ישעיהו יחיאלי, ראש מנהלת נעל"ה, שיציג בפנינו את מתווה פתיחת שנת הלימודים של נעל"ה, בהתייחס ספציפית להערות של חברי הכנסת שנמצאים אתנו בוועדה.

משה טור פז: צוהרים טובים, תענוג להיות פה.

משה טור פז: קודם כל, זכיתי להיות אחראי ישיר על כפרי נוער שלומדים בהם תלמידי נעל"ה.

משה טור פז: מדובר בתוכנית חשובה ממדרגה ראשונה, תוכנית שמביאה לישראל נוער איכותי מרחבי העולם, בדגש על ברית המועצות לשעבר, אבל גם דרום אמריקה ומדינות נוספות.

משה טור פז: במקום הזה הנוער מקבל ערכים, לומד כאן, מביא את האיכויות שלו.

משה טור פז: רבים מהם עולים אחר כך לארץ ומשרתים שירות משמעותי.

משה טור פז: מדובר באחת התוכניות הטובות בעיני להבאת בני נוער יהודים לישראל ולכן אני חושב שמן הראוי שבוועדת החינוך נחזק את התוכנית, ניתן לה את המענים שנדרשים לה עכשיו, לפני פתיחת שנת הלימודים וגם נדרבן ונעודד את המשרדים הרלוונטיים, חינוך, אוצר ואחרים, ככל הניתן להגדיל את התוכנית הזו, כי זו תוכנית מיוחדת שבעלות סבירה אנחנו זוכים ל"ווין" משולש, גם עליה לארץ, גם ציונות, גם איכות בתוך כפרי הנוער.

משה טור פז: חיבורים מכל הכיוונים האפשריים.

משה טור פז: אני מחזק את ידי העוסקים במלאכה וקורא לנו לאפשר את הגעתם לארץ לפתיחת שנת הלימודים וגם להגדיל את התוכנית ככל הניתן.

טטיאנה (טניה) מזרסקי: שלום לכולם, כבוד יושבת-ראש הוועדה, אני פעם ראשונה בוועדה אצלכם ומאחלת לכולנו בהצלחה.

טטיאנה (טניה) מזרסקי: אני כאן בכמה כובעים, אני בעצמי בוגרת תכנית עליית הנוער משנת 93 וכעבור 11 שנים, אחרי תהליך עלייתי ארצה סגרתי מעגל כשהתחלתי את עבודתי בסוכנות היהודית וריכזתי תוכניות עליה לצעירים ממדינות שונות.

טטיאנה (טניה) מזרסקי: אני כאן כי אני מכירה טוב את תוכנית נעל"ה ואיכות הילדים שמגיעים מהארצות השונות בעולם לארץ.

טטיאנה (טניה) מזרסקי: בני נוער יהודים, נערים ונערות, שעוברים תהליכי מיון מאוד רציניים.

טטיאנה (טניה) מזרסקי: אנחנו מקבלים את מיטב בני הנוער היהודים, אזרחים נהדרים למדינת ישראל, שמסיימים את הלימודים, מקבלים בגרות, רובם מתגייסים לצבא ומקבלים דור חדש של אזרחים מצוינים.

טטיאנה (טניה) מזרסקי: אנחנו צריכים לעשות את המקסימום כדי לאפשר קודם כל לילדים שכבר התחילו את התוכנית בשנים קודמות, לחזור, שיוכלו להמשיך את הלימודים שלהם במסגרת התוכנית וגם לאפשר לתלמידים חדשים שעברו עכשיו תהליכי מיון ומחכים לתהליך הגעתם לארץ, כך אנחנו צריכים לתת פתרון לשתי קבוצות.

טטיאנה (טניה) מזרסקי: לגבי החיסונים, אנחנו לא יכולים לתת אימון בחיסונים של ארצות שונות בחו"ל, אבל אנחנו יכולים לקחת אחריות על ילדים שמגיעים לכאן.

טטיאנה (טניה) מזרסקי: לדוגמה, תוכנית סל"ע, סטודנטים לפני עולים שהגיעו שנה שעברה בשיא תקופת הקורונה, נכנסו למרכז הקליטה וזה אפשרי בכל כפר נוער.

טטיאנה (טניה) מזרסקי: הם היו בבידוד במשך 14 יום וצוות של הפנימיה, כפר הנוער, או מרכז הקליטה יכולים לדאוג לילדים האלה ואחר כך הם יכולים להמשיך את התוכנית כפי שמתוכנן.

טטיאנה (טניה) מזרסקי: שיהיה בהצלחה.

שרן השכל: נראה לי שזה אחד הדיונים שצופים בו לא מעט אנשים בחו"ל דרך ערוץ הכנסת ומחכים לשמוע איך.

שרן השכל: זה כל כך חשוב, זה נוער כל כך ציוני וכל כך מוכשר וערכי שרוצה להגיע לפה והנה דוגמה לאיכות ולתקרות זכוכית שנשברו ויש להם לא לשאוף ולהגיע ואנחנו רוצים שהם יבואו.

יוסף טייב: זה אכן דיון חשוב, הקורונה בתחילת דרכה גרמה לנו לשינויים דרמטיים מבחינת היחס שלנו גם לתפוצות וגם לעם היהודי.

יוסף טייב: מדינת ישראל כמו מדינות אחרות סגרה את גבולותיה ואפשרה רק לישראלים לחזור ואך הלכה להביא אותם.

יוסף טייב: פתחה לישראלים וסגרה לעולם היהודי.

יוסף טייב: אנחנו יודעים על המשבר הגדול שהיה בעולם היהודי.

יוסף טייב: עכשיו, בגל הזה שאנחנו חווים, צריך לנסות ולראות איך אנחנו משתלבים עם העולם היהודי.

יוסף טייב: לכן תוכנית נעל"ה יכולה להוות דוגמה למה שהולך להיות בעתיד, כי זה מאוד חשוב ויש תוכניות נוספות.

יוסף טייב: כולנו מבינים את החשיבות של התוכנית הזו, כמו תוכניות אחרות של נערים ונערות או בוגרים שמחכים לבוא ומתדפקים על השער.

יוסף טייב: לוועדה וליושבת-הראש יש שתפקיד חשוב לאותת על מדיניות.

יוסף טייב: כי נעל"ה, שבשנה הבאה מציינת 30 שנה להיווסדה, היא כמובן ספינת דגל של עליה ויושבים פה חברי ששותפים לדברים האלה, אבל היא גם דוגמה איך נצטרך לנהוג בכל הנשוא של יהדות התפוצות ובעיקר לגבי תוכניות אחרות שכרגע עומדות בפני משברים גדולים, שאנשים מחכים ואני לא נכנס כרגע לתגלית.

יוסף טייב: אני מציין ואומר לחברת הכנסת השכל שאולי צריך להסתכל על זה כמכלול רחב, לא רק נקודתי, לנסות ולתת תובנות שיהדהדו גם במקומות אחרים, כי אלה נושאים שאם המגיפה תופסת גל חדש ומבלבל, אנחנו צריכים לאותת לרמה קצת יותר גבוהה, מעבר לתוכנית הספציפית של נעל"ה.

שרן השכל: תודה רבה.

שרן השכל: דברים חשובים.

שרן השכל: חבר הכנסת סובה בבקשה.

יבגני סובה: קודם כל אני רוצה לברך אותך, אני לא חבר ועדת החינוך ואני מתגעגע לוועדה הזו, כי בכנסת ה-21 הייתי פה.

יבגני סובה: למרות שהייתה כנסת קצרה.

יבגני סובה: אני מברך אותך מכל הלב ומאחל לך הצלחה בתפקיד הכול-כך חשוב הזה, יושבת-ראש ועדת החינוך.

יבגני סובה: לעניין נעל"ה, הגעתי לפה כי קיבלתי הרבה פניות, גם מגורמים רשמיים, גם מהסוכנות היהודית וגם מאנשים שרוצים להגיע לישראל.

יבגני סובה: לדעתי זו תקלה גדולה שאפשר לתקן.

יבגני סובה: היחס של מדינת ישראל, של כנסת ישראל וכל מי שאחראי לחניכי נעל"ה, צריך להיות יחס כמו לעולים.

יבגני סובה: מי שעולה במסגרת התוכנית, אני בוגר סלע, עליתי לפני 24 שנים, לא היה שם מישהו, אף חניך, שלא זכאי לעלות.

יבגני סובה: אז אני כמדינה צריך להתייחס לאנשים האלה כעולים.

יבגני סובה: ברגע שאתייחס אליהם כעולים, לא תהיה שום בעיה, אצטרך לאפשר להם להגיע לארץ.

יבגני סובה: דבר שני, אנחנו יודעים שיש תנאים בשביל הבידוד בארץ מטעם הסוכנות, כי הסוכנות אחראית על התוכנית הזו.

יבגני סובה: אז אני לא מבין את כל הקומבינות האלה שעושים, אם אתה בא ממדינה ירוקה, תשהה שבועיים במדינה ירוקה ואז תגיע, אבל בפועל אתה ממדינה אדומה, למה?

יבגני סובה: בואו נתייחס לחבר'ה האלה כמו עולים, נביא אותם לפה, יהיו שבועיים בבידוד.

יבגני סובה: מיש ירצה להתחסן יקבל את החיסון כי אני מבין שלא כולם רוצים להתחסן בחיסונים של מדינות המוצא שלהם.

יבגני סובה: אם אלה ילדים עד גיל 16 אז יצטרכו אישור של ההורים, אני מבין שמ-16 עד 18 זה גיל שאפשר לקבל החלטות לבד.

יבגני סובה: אבל אם נרצה לתת להם חיסון אז ניתן להם חיסון.

יבגני סובה: כפי שאנחנו יודעים מהנתונים, קרוב ל-90% מהאנשים האלה נשארים ומקבלים אזרחות ואחר כך משרתים בצבא, אז למה צריך לעשות את זה?

שרן השכל: חלקם אפילו הופכים להיות אלופים אולימפיים.

יבגני סובה: הוא בא בגיל 12, לא במסגרת התוכנית, אבל בטוח שיש כאלה שמביאים הישגים גדולים.

יבגני סובה: תכף נשמע את הדיון ונתייחס לכל הדברים.

יבגני סובה: צריכות להיות פה שתי קריאות: קריאה אחת למשרד הבריאות, להתייחס לחניכי תוכנית נעל"ה כעולים חדשים לכל דבר ואז תיפתר הבעיה.

יבגני סובה: דבר שני, ליושב-ראש ועדת חוקה ומשפט גלעד קריב, שהוא למעשה אחראי על אישור התקנות ומ-16 באוגוסט, כשנקבל את התקנות החדשות לכניסה ויציאה מישראל נוכל לדרוש במסגרת הוועדה, במסגרת הכנסת, להכניס את חניכי תוכנית נעל"ה וכך תיפתר הבעיה.

יבגני סובה: מעבר למילים הגדולות של ציונות פשוט נעשה מעשה כחברי כנסת כדי לעזור לתוכנית הזאת.

שרן השכל: דבר נוסף שחשוב לומר, הבנתי שחבר הכנסת גלעד קריב אומת כחולה קורונה.

יבגני סובה: הודיע שמרגיש טוב, אז נאחל לו בריאות.

שרן השכל: עדיין צריכים כולנו להיזהר.

שרן השכל: נתחיל עם ישעיהו יחיאלי, ראש מנהלת נעל"ה.

שרן השכל: תציג בפנינו את כמות העולים שרוצים להגיע, אתגרים, מתווה שאמור להיות כדי שנקבל רקע לעניין.

ישעיהו יחיאלי: ראשית אני מברך אותך, גברתי היושבת-ראש, פעמים.

ישעיהו יחיאלי: אחד שנבחרת לתפקיד הזה ודבר שני, שלקחת את המייל שלי והפכת אותו תוך דקה לדבר אופרטיבי, שכתוצאה מזה אנחנו מתכנסים פה היום וכתוצאה מזה ארבעה משרדי ממשלה צריכים לומר את דברם.

ישעיהו יחיאלי: אני רוצה לומר שוועדת החינוך, גם בחדר הזה ובכל החדרים הקודמים הייתה תמיד בית חם לתוכנית נעל"ה ולמנהלת נעל"ה, גם במשברים וגם בהזדמנויות שמחות.

ישעיהו יחיאלי: יהודית מנהלת הוועדה מכירה את זה מקדמה דנא וזו גם הזדמנות להודות ליהודית על הידידות רבת השנים.

ישעיהו יחיאלי: אני בטוח שכך יהיה בכנסת ה-24 ואני מאחל לכולכם קדנציה מלאה.

ישעיהו יחיאלי: כפי שכבר הוזכר, שנת הלימודים המתקרבת אלינו תשפ"ב היא שנת ה-30 לנעל"ה.

ישעיהו יחיאלי: בהזדמנות זו אני מזמין את הוועדה ברשותך לקיים סיור בנעל"ה, או דיון מיוחד לשנת ה-30 לנעל"ה.

ישעיהו יחיאלי: כך היה גם בעשורים קודמים וראוי להמשיך את המסורת.

ישעיהו יחיאלי: לפני שאכנס לנושא עצמו אני רוצה עוד להזכיר שבעבר העסקנו את ועדת החינוך לא מעט בסוגיה של מכרוז, מכרזים בתוכניות חינוכיות.

ישעיהו יחיאלי: זה נושא כבד, יושבי-ראש שקדמו לך הגישו הצעת חוק לתיקון חוק חובת המכרזים.

ישעיהו יחיאלי: האדונים הנכבדים אורלב, מצנע ומרגי, כל אחד בקדנציה שלו.

ישעיהו יחיאלי: אנחנו עכשיו במקום של מנצחים כי לפני שנה זכינו במכרז להפעיל את הנעל"ה לחמש שנים, אז אנחנו כרגע ברוגע.

ישעיהו יחיאלי: אבל העניין עצמו ראוי שיעלה שוב על סדר יומכם, כי נגרמים נזקים קשים לתוכניות חינוכיות ייחודיות שנעל"ה היא אחת מהן.

ישעיהו יחיאלי: לא מתקנים חוק רק בשביל נעל"ה.

ישעיהו יחיאלי: יש עוד כמה תוכניות בקבוצה הזאת.

ישעיהו יחיאלי: אעבור לנעל"ה עצמה, על התוכנית ועל האתגרים שעומדים לפנינו ערב פתיחת שנת הלימודים.

ישעיהו יחיאלי: התוכנית היא תוכנית משותפת לממשלה ולסוכנות כאשר בממשלה מוביל אותה משרד החינוך, בתוך משרד החינוך מוביל אותה מנהל חינוך התיישבותי פנימייתי ועליית הנוער.

ישעיהו יחיאלי: זו תוכנית שמקיימת קשרי עבודה מצוינים עם משרדי החוץ, הפנים, רשות האוכלוסין, משרד הקליטה, משרד הביטחון וצה"ל.

ישעיהו יחיאלי: זו תוכנית יחידה בעולם שמדינה לוקחת על עצמה אחריות על ילדי מדינות אחרות שהם לא אזרחיה, בתקווה שיהיו אזרחיה, אבל זה לא תנאי לא לכניסה לתוכנית ולא להישארות בתוכנית.

ישעיהו יחיאלי: לצורך העניין הוקמה מנהלת נעל"ה, שיש לי הכבוד לנהל אותה מיום הקמתה בשנת 92 ואנחנו נמצאים באגודה לקידום החינוך, שבאותה עת הייתה זרוע ביצוע של משרד החינוך.

ישעיהו יחיאלי: מרגע שנחקק חוק חובת המכרזים, הקשרים בין זרועות הביצוע לבין המשרדים התנתקו ועכשיו האגודה הזו צריכה להתמודד על כל דבר במכרזים.

ישעיהו יחיאלי: יצרנו בנעל"ה מודל ייחודי שעניינו טיפול רב שכבתי בילדים הבאים ארצה לבדם.

ישעיהו יחיאלי: גיל הכניסה לנעל"ה הוא 14, מתחילים בכיתה ט' ל-4 שנים אבל רוב התלמידים באים בכיתה י' ל-3 שנים.

ישעיהו יחיאלי: אנחנו מפרסמים את התוכנית בעולם יחד עם הסוכנות היהודית, אנחנו מבצעים מיונים בכל רחבי העולם, כבר פעם שניה אנחנו עושים את זה בזום.

ישעיהו יחיאלי: בחנו השנה 1400 ילדים מ-60 מדינות בעולם בזום, עם הפרשי שעות ושפות, זה מבצע אדיר שהתחלנו בפברואר ועוד לא סיימנו, יש עוד שני מיונים עד סוף אוגוסט.

ישעיהו יחיאלי: אנחנו מדברים על ילדים שבתוך העניין הזה חודשים, אני לא מדבר על זה שחיכו להגיע לגיל, אלא רק על מה שעשו השנה.

ישעיהו יחיאלי: אנחנו נותנים להם בארץ השמה, שמים אותם ב-26 מוסדות חינוך שעובדים עם תוכנית נעל"ה.

ישעיהו יחיאלי: נותנים להם ליווי חינוכי ופסיכולוגי בשפת המוצא שלהם.

ישעיהו יחיאלי: אנחנו מלווים אותם בכיתה יב' לקראת השלב הבא בחייהם ואנחנו מלווים אותם כבוגרי נעל"ה פורמלית עד גיל 21.

ישעיהו יחיאלי: כמו שראיתם עם טטיאנה, גם בגיל יותר מבוגר אנחנו עדין בקשר מפעם לפעם.

ישעיהו יחיאלי: התרומה של נעל"ה למוסדות החינוך שקולטים אותם היא בכך שכל שנה נכנסת כיתה איכותית של ילדים, נקרא להם בינוניים ומעלה, בתוך החינוך הפנימייתי, זה לא מובן מאליו.

ישעיהו יחיאלי: אנחנו מדברים על 95% זכאות לבגרות של ילדים שהגיעו לכאן וחלקם לא ידעו את הצורה של האות אל"ף.

ישעיהו יחיאלי: תוך שלוש שנים זה מה שהם משיגים.

ישעיהו יחיאלי: 92% מהם נשארים בארץ.

ישעיהו יחיאלי: השנה, שנת הקורונה הנשירה הייתה 2.5%.

ישעיהו יחיאלי: לדעתי זה פחות מכל מדד של ישראלים.

יבגני סובה: גם במסע וסלע יש פחות או יותר אותם נתונים.

יבגני סובה: אלה 3 תוכניות עיקריות שיש.

שרן השכל: מעירים לי שאותן בעיות של נעל"ה יש גם במסע וסלע.

יבגני סובה: בתוכנית מסע מגיעים אחרי גיל 18.

יבגני סובה: שם בכלל אין שאלה של חיסון כי בן אדם יכול לבחור לבד אם הוא מגיע, הוא יכול להתחסן פה.

יבגני סובה: אלה לא ילדים שאתה צריך לבקש אישור ובטח כשאין להם אזרחות.

יבגני סובה: זה עוד יותר פשוט לעשות להם את הבידוד ואת החיסון.

שרן השכל: חשוב לי להרחיב את הדיון ולדבר על עוד כמה תוכניות שנמצאות במתווה הזה.

ישעיהו יחיאלי: התרומה שלנו לצה"ל זה בסדר גודל גדוד לשנה, תעשו חשבון של 29 שנים.

ישעיהו יחיאלי: הבכירה שלנו היא תת אלוף בצבא, בוגרת נעל"ה, ראש מחלקת תקציבים של חיל האוויר.

ישעיהו יחיאלי: אלפי בוגרי נעל"ה משולבים בחברה הישראלית, באקדמיה, בתעסוקה, הקימו משפחות בישראל.

ישעיהו יחיאלי: יש כבר שני בוגרי נעל"ה שיש להם נכדים.

ישעיהו יחיאלי: להערכתנו 60% מההורים עלו בעקבות הילדים שלהם.

ישעיהו יחיאלי: אם מדברים על אוכלוסייה של כלל נעל"ה בארץ, אנחנו אומדים אותה בין 40,000 ל-50,000 נפש.

ישעיהו יחיאלי: הבוגרים, הבוגרים שהתחתנו, ההורים שעלו והילדים שנולדו.

ישעיהו יחיאלי: צרפו לזה את הצוותים החינוכיים שעבדו אתם כל השנים האלה, שווה מנדט לדעתי.

ישעיהו יחיאלי: נעבור לבעיות, יש לנו שתי בעיות: אחת, כמה תלמידים אפשר להביא לנעל"ה?

ישעיהו יחיאלי: על פי התקנה התקציבית במשרד החינוך המספר הוא 1900.

ישעיהו יחיאלי: היינו השנה עם 2000 ואם לא הייתה קורונה היינו 2100 כי אנחנו עולים ב-100 כל שנה.

ישעיהו יחיאלי: זו הייתה ההנחיה של משרד החינוך, תביאו כל שנה עוד 100 ילדים.

ישעיהו יחיאלי: ישבנו אתמול עם מנכל משרד החינוך שגילה אהדה רבה לעניין הזה ואני מקווה שהוא פותר את הבעיה הזאת.

ישעיהו יחיאלי: כרגע אנחנו ב-1900 ואולי בעוד כמה ימים המצב ישתפר.

ישעיהו יחיאלי: שורש המשבר הזה הוא בכך שהחלטת הממשלה האחרונה על נושא נעל"ה הייתה ב-2009.

ישעיהו יחיאלי: היו אז בתוכנית 1,100 ילדים וכתבו בהחלטה, 1,200.

ישעיהו יחיאלי: מאז כל שנה צריך להיאבק על עוד 100 ועוד 100 במקום שפעם אחת יכניסו את זה כמו שצריך.

ישעיהו יחיאלי: לדעתי הפוטנציאל של התוכנית לשנים הבאות הוא 2,500 ילדים.

שרן השכל: זו החלטת ממשלה?

ישעיהו יחיאלי: החלטת ממשלה.

ישעיהו יחיאלי: יש כמה החלטות ממשלה על נעל"ה, האחרונה ביניהם הייתה ב-2009, כשהיה המשבר עם הסוכנות היהודית, שיצאה מנעל"ה מהיום להיום והממשלה הכניסה לבסיס תקציב משרד החינוך 25.5 מיליון שקל במקום חלקה של הסוכנות בנעל"ה.

ישעיהו יחיאלי: זה היה ב-2009 והיו אז 1,100 ילדים.

ישעיהו יחיאלי: עכשיו עברנו את ה-2,000 וכל שנה צריך להיאבק על התלמידים האלה.

ישעיהו יחיאלי: אני מקווה שהמנכ"ל יפתור את הבעיה לתשפ"ב אבל הפתרון האמיתי הוא פשוט לתקן את החלטת הממשלה.

יוסף טייב: התקצוב הוא כ-10,000 שקלים לראש?

ישעיהו יחיאלי: עלות תלמיד נעל"ה בשנה היא כ-50,000 שקלים.

יבגני סובה: אז 5,000,000 שקלים זה ההבדל התקציבי?

ישעיהו יחיאלי: 3,500,000.

ישעיהו יחיאלי: בית הספר זה בערך 15,000 שקלים, זה אוטומטי.

ישעיהו יחיאלי: הפנימיה היא בערך 35,000 שקלים, כפול 100 ילדים, זה 3,500,000 שקלים.

ישעיהו יחיאלי: זה מה שחסר.

יבגני סובה: כמה מדינה וכמה סוכנות?

ישעיהו יחיאלי: הכול מדינה.

יבגני סובה: כלומר חסרים לך 3,500,000 כבר לשנה הקרובה?

ישעיהו יחיאלי: נכון.

יוסף טייב: יש פילוח מאיפה מגיעים האנשים?

ישעיהו יחיאלי: בוודאי.

ישעיהו יחיאלי: כרגע יש בנעל"ה 2,000 תלמידים.

ישעיהו יחיאלי: 1,400 ותיקים, שלמדו פה בתשפ"א, לא נסעו בשנה שעבר לקיץ כי הייתה קורונה, לכן היה לנו מאוד חשוב שיסעו השנה והם שואלים איך הם חוזרים.

ישעיהו יחיאלי: אגב, אם פונים אליך אישית, סימן שהם למדו טוב אזרחות.

שרן השכל: כשהיו בארץ הם קבלו את החיסון?

ישעיהו יחיאלי: מי שהיה בן 16, קיבל.

ישעיהו יחיאלי: כיתות ט' ו-י' היו קטנים מגיל 16 ולא התאפשר להם להתחסן.

ישעיהו יחיאלי: נעבור לעניין השני, איך מכניסים אותם לארץ.

ישעיהו יחיאלי: המחסום העיקרי כרגע הוא משרד הבריאות.

ישעיהו יחיאלי: לשאלת הפילוח, שני שליש מתלמידי נעל"ה באים ממדינות חבר העמים, היתר באים משאר העולם, סך הכול 61 מדינות.

שרן השכל: מסומנות כמדינות אדומות כתומות?

ישעיהו יחיאלי: רוסיה מדינה אדומה.

ישעיהו יחיאלי: כל אמריקה הלטינית אדומה.

יבגני סובה: מה-16 לחודש היא כבר לא תהיה אדומה, אבל זה יכול להשתנות.

ישעיהו יחיאלי: הפתרון הוא להכיר בתלמידי נעל"ה כעולים.

ישעיהו יחיאלי: ברגע שמכירים בהם כעולים הבעיה הזאת אמורה להיפתר.

ישעיהו יחיאלי: צריך לאפשר את כניסתם לארץ כעולים, כי עולים באים גם בסגר, גם ממדינות אדומות, עולים באים כל הזמן.

ישעיהו יחיאלי: בנעל"ה מדברים על ספטמבר, אנחנו כבר אחרי הדקה ה-90.

ישעיהו יחיאלי: זה לארגן הטסה של 2,000 ילדים לארץ מ-60 מדינות בזמן קורונה, זה חתיכת מבצע.

ישעיהו יחיאלי: אם תוך יומיים שלושה אנחנו לא מקבלים את המתווה איך זה הולך להתבצע, הילדים יגיעו אחרי החגים במקרה הטוב.

ישעיהו יחיאלי: הדבר השני שנובע מזה הוא משרד החוץ.

ישעיהו יחיאלי: מאחר שאין אוקיי של משרד הבריאות להכניס את התלמידים, משרד החוץ ב"הולד", לא מנפיק ויזות, לא מאריך דרכונים.

ישעיהו יחיאלי: אני מדבר על הקונסוליות במדינות השונות.

ישעיהו יחיאלי: יש מקומות שעובדים טוב, מתעלמים מזה, כי אנחנו אומרים להם, תנו להם אשרות, מקסימום לא ינצלו אותם, אבל למה להתעכב על אשרות?

יבגני סובה: אבל לאשרות יש תוקף.

יבגני סובה: אתה לא יכול לתת אשרה בלי שיש אישור להגיע.

ישעיהו יחיאלי: נותנים לשנה.

ישעיהו יחיאלי: הארכה עושים כבר בארץ.

יוסף טייב: זו בעיה גם של ישראלים עולים.

ישעיהו יחיאלי: עוד רעיון שעלה במשרד הפנים זה שיכנסו כתיירים ויעשו את הא-2 בארץ כי זכאותם לעליה נבדקה כבר.

ישעיהו יחיאלי: את אשרת התלמיד שלהם יעשו בארץ.

ישעיהו יחיאלי: בשורה תחתונה, אם אנחנו עוברים את המחסום של הגדרתם, כל הרכבת תנוע קדימה במידית.

ישעיהו יחיאלי: הקריאה שקראת לשרים להירתם לעניין בעינה עומדת.

שרן השכל: איך אתם מאורגנים מבחינת הבידוד?

ישעיהו יחיאלי: לצדי רופאת המנהל לחינוך התיישבותי, ד"ר ענת פינקלשטיין שאחראית על נושא הבידוד ותסביר את זה טוב ממני.

ענת פינקלשטיין: אנחנו מדברים על 26 מוסדות שעובדים שנים רבות עם תלמידי נעל"ה, ערוכים לתנאי בידוד שעשינו גם בשנה שעברה.

ענת פינקלשטיין: יש נוהל מובנה שהחל מהרגע שהתלמיד נוחת בשדה התעופה, נוהל מי מקבל אותו, איך מסיעים אותו, מערכת שלמה של היערכות נכונה בפנימיות, כולל לימוד, תמיכה סוציאלית, כולל כלכלה, כולל אחריות סיעודית.

ענת פינקלשטיין: זה עבד מצוין בשנה שעברה ואין שום סיבה שלא יעבוד גם השנה.

שרן השכל: מצוין.

שרן השכל: תודה רבה.

שרן השכל: משרד הבריאות, האם יש תשובות לעניין המתווה?

שרן השכל: הכנסת בסופו של דבר רוצה לשמוע איך יתכן לגבי תוכניות מסע, סלע נעל"ה, שאנחנו לקראת פתיחת שנת הלימודים ועדיין אין מתווה ברור.

שרן השכל: אם יש, בבקשה תעדכנו אותנו כדי שנדע.

דינה רחל צימרמן: שמי ד"ר דינה צימרמן, מנהלת המחלקה לאם לילד ולמתבגר בשירותי בריאות הציבור של משרד החינוך.

דינה רחל צימרמן: לפי המבטא אתם יכולים להבין שגם אני באתי מחו"ל.

דינה רחל צימרמן: אני הולכת להציג לכם את המדיניות של משרד הבריאות, האישורים יוצאים מרשות האוכלוסין, כך שאני לא הולכת לענות על השאלה הזאת.

דינה רחל צימרמן: יש שלוש קבוצות של תלמידי נעל"ה: אלה שהיו כאן שנה שעברה, שחלקם חוסן, עליהם אין סיבה שלא יכנסו לארץ, בהתאם למדיניות של המדינה מהם הם באים.

דינה רחל צימרמן: כי בחלק ניכר מהמדינות צריך בידוד גם אם אתה מחוסן.

שרן השכל: החבר'ה של נעל"ה שהיו בארץ וקבלו חיסונים נתקלו בקשיים בכניסה חזרה לארץ?

ענת פינקלשטיין: אם הם באים ממדינה אדומה, הם לא יכולים להיכנס.

יבגני סובה: אלה שהיו, חוסנו, יצאו לבקר את ההורים שלהם ונתקעו שם.

ישעיהו יחיאלי: אם הם פונים לוועדת חריגים, מקבלים אישור.

יבגני סובה: כמה כאלה יש?

יבגני סובה: כמה עזבו תוך כדי קורונה את המדינה?

ישעיהו יחיאלי: בקיץ הזה כולם יצאו.

ישעיהו יחיאלי: 1,400 ילדים בחו"ל.

שרן השכל: לגבי אלה שהיו פה והתחסנו, ניסו לחזור חזרה לארץ?

ענת פינקלשטיין: יש 1,400 תלמידים שהיו בשנה שעברה, לפחות מחצית מהם מחוסנים.

ענת פינקלשטיין: 1,400 הילדים האלה חזרו לארצות המוצא שלהם לצורך החופשה ועכשיו אמורים לחזור.

ענת פינקלשטיין: כיוון שהם לא אזרחים ורובם ממדינות אדומות, הם לא יכולים לחזור, הם נתקלים בסירוב חזרה.

יבגני סובה: זה מתווסף ל-2,000 חדשים?

ישעיהו יחיאלי: 600 חדשים.

ישעיהו יחיאלי: הכול ביחד 2,000

שרן השכל: מבחינת משרד הבריאות, אלו שהיו בארץ וחוסנו, מבחינת

שרן השכל: כם אין בעיה, זו בעיה מול רשות ההגירה והאוכלוסין.

דינה רחל צימרמן: נכון, בהתאם לזה שכאשר יגיעו, יכנסו לבידוד, שהמוסדות אמרו שהם מוכנים לזה.

טטיאנה (טניה) מזרסקי: זה רק חלק מה-1400, זה לא כולם.

יבגני סובה: זה לא משנה.

יבגני סובה: כולם יצטרכו להיכנס לבידוד.

יבגני סובה: נצא מנקודת הנחה שכולם נכנסים לבידוד, אתם מוכנים לזה.

שרן השכל: משרד הבריאות אמר שהבעיה לא מולם, הבעיה אצל משרד ההגירה והאוכלוסין, תכף ניתן לנציג שלהם לדבר.

יבגני סובה: זו בעיה של תקנות, כי רשות האוכלוסין פועלת על פי התקנות ובתקנות החבר'ה האלה לא מופיעים.

שרן השכל: נעבור לקבוצה השנייה.

שרן השכל: קבוצה שהייתה פה ולא התחסנה.

דינה רחל צימרמן: הילדים שלא היו כאן צריכים להתחייב שיתחסנו בזמן שבאים לפה.

דינה רחל צימרמן: נכון שאנחנו לא מחייבים אזרחים, אבל בינתיים הם לא אזרחים ואנחנו חושבים שמבחינת הבריאות של כל מי שנמצא בפנימייה, שזו דרישה מוצדקת לבקש שיהיו מחוסנים.

שרן השכל: יש טופס ששלחתם שיוכלו להתחייב לכך?

שרן השכל: מספקת אתכם הצהרה של אותו אזרח שמצהיר שכשיגיע לארץ יתחסן?

יבגני סובה: ההורים.

שרן השכל: מבחינת

שרן השכל: כם זה מסמך מספק.

דינה רחל צימרמן: כן.

דינה רחל צימרמן: יש שני סוגים של ילדים מחוסנים.

דינה רחל צימרמן: יש כאלו שהתחסנו במדינת היעד ואז, כמו כל מישהו אחר עושים בדיקה שמוכיחה שיש להם סרולוגיה חיובית והם מקבלים אישור כמו אנשים אחרים.

דינה רחל צימרמן: בגלל שרוב הילדים בנעל"ה מעל גיל 12 ויכולים להתחסן אני חושבת שאין מניעה מטעם משרד הבריאות להכניס אותם לארץ בהתאם למה שאמרתי, או שהם כבר מחוסנים או שיש התחייבות להתחסן.

שרן השכל: את אומרת שילדים שחוסנו בחו"ל אתם מקבלים את תעודת החיסון שלהם מחו"ל?

דינה רחל צימרמן: לא.

דינה רחל צימרמן: כמו כל מי שבא לחו"ל לישראל, הוא צריך לעבור בדיקה סרולוגית שמוכיחה שיש לו את סרולוגיה חיובית ואז הוא נחשב מחוסן לכל דבר או מחלים לכל דבר.

יבגני סובה: הדרישה הזו עברה את משרד המשפטים?

ענת פינקלשטיין: רוב הילדים לא מחוסנים כי אין חיסונים במדינות האלה.

ענת פינקלשטיין: החדשים מגיעים לא מחוסנים.

שרן השכל: כצעד ראשון אני שמחה לשמוע שמבחינת הבירוקרטיה אין בעיה מול משרד הבריאות ורוב הפקק הוא מול רשות ההגירה והאוכלוסין.

דינה רחל צימרמן: אני רק מבקשת להוסיף קבוצה שלישית, שמי שלא חוסן, יחוסן פה בארץ.

שרן השכל: אמרנו שמבחינת

שרן השכל: כם מספיקה הצהרה שלהם בעניין הזה.

שרן השכל: משרד הפנים, ריקי סיני מרשות האוכלוסין וההגירה בבקשה.

מיכל יוספוב: שלום, זו לא ריקי, שמי מיכל יוספוב, מנהלת אגף אוכלוסיות זמניות ברשות האוכלוסין וההגירה.

שרן השכל: יש לנו בעיה, יש כמה ארגונים שמעודדים עליה, הכול מוכן לקראת אותם עולים והם נתקלים בקשיים מולכם בעניין ההגעה לארץ.

שרן השכל: אנחנו מבינים שנכון לעכשיו הפקק נמצא אצלכם.

שרן השכל: משרד הבריאות חילק את ה ל-3 אוכלוסיות: האוכלוסייה הראשונה היא אוכלוסייה מחוסנת שהתחסנה בארץ ויש לה תו ירוק ישראלי, אך אין להם אזרחות ישראלית ולכן הם נדרשים לוויזה להגעה לישראל.

שרן השכל: האוכלוסייה השנייה היא אוכלוסייה לא מחוסנת שמבחינת משרד הבריאות אמרו שמספקת אותם התחייבות מכל אחד ואחד שמגיע לאותה תוכנית, התחייבות להתחסנות בהגעה לארץ בתוספת בידוד של שבועיים.

שרן השכל: גם להם רשות ההגירה והאוכלוסין לא מאפשרת ויזה.

שרן השכל: האוכלוסייה השלישית היא אוכלוסייה שהתחסנה בארץ המוצא, יש לה תעודת חיסון מארץ המוצא והם צריכים להתחייב בישראל לבדיקה סרולוגית על מנת לוודא שיש להם נוגדנים ואז יהיו משוחררים מאותה תוכנית.

שרן השכל: אשמח לשמוע את תגובתם ואת המתווה שיש לכם להגעה לאותם עולים.

מיכל יוספוב: שלום לכולם, רשות האוכלוסין וההגירה רואה חשיבות עליונה בתוכנית נעל"ה ואנחנו עובדים בשיתוף פעולה הדוק עם מנהלת נעל"ה ועם ישעיהו ומשתדלים לתת להם מענה לכל הסוגיות והבעיות שצצות תוך כדי הטיפול בבקשות.

מיכל יוספוב: בתקופת הקורונה, כמו שכולם יודעים, אנחנו מחויבים לפעול תחת ההגבלות של משרד הבריאות, כשהמדיניות הכניסה לישראל אוסרת על כניסה של אזרחים בהם קיימת תחלואה גבוהה ויש לנו ברשימה 14 מדינות כאלה, שמשרד הבריאות נתן לנו ואמר שמהמקומות האלה אין אפשרות לתת אישור כניסה לארץ.

מיכל יוספוב: רשות האוכלוסין וההגירה מונחים על ידי ד"ר אשי שלמון.

מיכל יוספוב: ביקשתי באחת הפעמים ששוחחתי עם ישעיהו בקשתי ממנו שיפנה לד"ר אשי שלמון ויבקש ממנו את המתווה.

מיכל יוספוב: אם ד"ר אשי שלמון יאשר את המתווה שלהם, לנו אין בעיה שהקבוצה הזאת תכנס לארץ.

מיכל יוספוב: נעזור לו בכל מה שניתן כדי שהם יקבלו את האשרות.

יבגני סובה: זה כבר לא 14 מדינות כי יש 7 מדינות אסורות.

יבגני סובה: בתוך התקנות יש הרבה סעיפים שלצערי התקנות מיועדות למדינות אסורות, כי ממדינות אסורות לא צריך תקנות, אי אפשר להגיע.

יבגני סובה: אבל גם בזה יש קשיים, סליחה שאני חורג מעניין התלמידים, יש את בני הזוג של משפחות, חיילים שעדיין אין להם אזרחות.

יבגני סובה: האם יש לכם מרווח תמרון שלכם או שכל הזמן אתם אומרים תפנו לד"ר שלמון, רק הוא מנהל את העניינים?

יבגני סובה: מה השיקול שלכם בהחלטות?

מיכל יוספוב: זר שרוצה להגיע מהמדינות האדומות, יש ועדת חריגים, שיפנה לוועדת החריגים ויגיש את הבקשה לוועדת החריגים.

מיכל יוספוב: בשביל זה קיימת ועדת החריגים.

שרן השכל: אני מבינה לצערי שיש פה פינג-פונג בלתי נסבל של בירוקרטיה ורגולציה, שמעבירים את זה אלפי עולים ציוניים.

שרן השכל: שהיתי 7 שנים באוסטרליה, בירוקרטיה שונה לחלוטין.

שרן השכל: הגעתי לארץ ובשבוע הראשון, בגלל הרגולציה והבירוקרטיה שמעבירים בהם עולים, אני עוד הייתי תושבת חוזרת שדוברת את השפה, כל כך ייאשו אותי ששקלתי לחזור חזרה לאוסטרליה, רק בגלל הרגולציה והבירוקרטיה הזו ורק בגלל הפינג-פונג הזה, זה פשוט בלתי נסבל.

שרן השכל: אני מדמיינת עולים ציוניים עם מוטיבציה לבוא ולעשות למען מדינת ישראל, שיהפכו להיות חברי כנסת ובכירים בצבא ואתם פשוט עושים להם פינג-פונג אפילו בלי שידברו את השפה.

שרן השכל: אני מבקשת לשמוע את אשר שלמון ממשרד הבריאות, שידבר עם הוועדה וייתן תשובות בעניין המתווה כי זה בלתי אפשרי.

ישעיהו יחיאלי: גילוי נאות, הוא קבע אתנו פגישה להיום ב-17:30.

שרן השכל: כנראה כשיש דיונים יש יותר דחיפות.

דינה רחל צימרמן: אני אציין שהוא היה אמור להיות בפגישה, הייתה כנראה בעיה טכנית.

דינה רחל צימרמן: הייתה לנו שיחת הכנה לזה, כך שזה לא רק בגלל הצעקות עכשיו.

דינה רחל צימרמן: אני מנסה להשיג אותו.

שרן השכל: בינתיים נשמע את ולנטין לידסקי מהסוכנות היהודית, שרצו להציף כמה אתגרים לא פשוטים שעומדים בפניהם.

ולנטין לידסקי: שלום לכולם, אני מסכים עם כל מי שדיבר ותמך בנחיצות פתרון הבעיה.

ולנטין לידסקי: דבר ראשון בכל השנה וחצי המטורפות האלה שעברו עלינו, דבר אחד נשאר בשגרה, ישראל המשיכה לקבל עולים, אף עולה לא נשאר מחוץ לגבולות ישראל מי שרצה לעלות עלה.

ולנטין לידסקי: צריך להודות גם למשרד הבריאות וגם למשרד הפנים.

ולנטין לידסקי: אני חוזר לנושא החשוב, מדברים על 3 תוכניות: נעל"ה, מסע וסלע.

ולנטין לידסקי: אם בנעל"ה מעל 90% הופכים לאזרחים בתום התוכנית, בסלע זה 100%, למרות שמגיעים כתיירים, 100% כעבור 8 חודשים הופכים לעולים חדשים.

ולנטין לידסקי: במסע זה תלוי במדינה במדינות, ממדינות דוברות רוסית מעל 80% או משנים סטטוס במהלך התוכנית או עולים מיד אחרי זה ובהחלט רואים את התוכנית כעליה בשלבים.

ולנטין לידסקי: לכן אני לא מבין למה אנחנו יודעים להחריג ולקבל עולים ממדינות ירוקות צהובות וכחולות ובתוכניות האלה לא, רק כשסוג הוויזה שונה אנחנו לא יודעים להביא אותם.

ולנטין לידסקי: נקודה שניה, צריך לומר שמשתתפי כל התוכניות האלה לא קהל שבוי.

ולנטין לידסקי: בתוכנית נעל"ה הילדים רשומים במקביל גם בבתי הספר בארצות המוצא כי הם לא ידעו אם יתקבלו או לא, הם עלולים להמשיך ללמוד שם במידה שנגיד שלא נביא אותם בטיסה מתוכננת והטיסות מתחילות עוד שבועיים וכבר הוזמנו כרטיסים והילדים האלה פשוט יעזבו אותנו וימשיכו את לימודיהם במוסדות ההשכלה בארצות המוצא ואנחנו נפסיד אותם.

ולנטין לידסקי: אותו דבר לגבי מסע וסלע, הילדים ימשיכו בלימודים הגבוהים שלהם או במקומות העבודה כי יש להם תוכניות מגירה משלהם.

ולנטין לידסקי: לכן חשוב להיצמד לתוכנית המקורית ולהטיס אותם בזמן.

ולנטין לידסקי: חשוב לציין שהסוכנות מטפלת בטיסות של כל התוכניות האלה והטיסות מתחילות ממש בעוד שבועיים.

ולנטין לידסקי: נושא שלישי, אנחנו מסייעים למשתתפים האלה לקבל ויזות כשמדובר באשרות תלמיד או אשרות סטודנט ולצערי עכשיו אנחנו נמנעים.

ולנטין לידסקי: אף פעם לא היה מצב ששבועיים לפני טיסות הילדים והסטודנטים לא החזיקו באשרה.

ולנטין לידסקי: מדובר בלוגיסטיקה לא פשוטה, קחו לדוגמה את רוסיה שזה 8 שעות טיסה מהקצה המזרחי שלה למוסקבה, אנחנו אוספים את המסמכים באופן מרוכז, אבלע דיין לא יכולים לפעול ואם לא תתקבל החלטה ממש בימים הקרובים ילדים לא יספיקו לקבל ויזה לפני הטיסה, או לחלופים אם תתקבל החלטה על החתמת הוויזות בנתב"ג, מה שהזכיר ישעיהו לגבי נעל"ה, אפשר לעשות גם לתוכניות הנוספות כמו מסע וסלע.

שרן השכל: פרופ' אשר שלמון ממשרד הבריאות, אנחנו נמצאים פה עם נציגת משרד הבריאות ד"ר דינה צימרמן, שספרה לנו שמבחינת משרד הבריאות המתווה שרואים לשלושה סוגים שונים של עולים שאמורים להגיע לפתיחת שנת הלימודים או לתוכניות לימוד כאלה ואחרות הוא: קבוצה אחת, כאלה שהיו בארץ לפני כן וקבלו חיסון, להם אין שום מניעה לחזור בהצגה של תעודת החיסון, בתנאי של בידוד לשבועיים כפי שנדרש בחוק מכל אחד שמגיע לישראל.

שרן השכל: קבוצה שנייה של אלה שלא חוסנו מתחייבים כל אחד בטופס אישי, שכאשר הם מגיעים למדינת ישראל הם יתחסנו והם יעברו את הבידוד גם על פי הנהלים.

שרן השכל: יש קבוצה שלישית שהתחסנה בחו"ל, תכנס לבידוד במדינת ישראל ורק לאחר שיעברו בדיקה סרולוגית על מנת לוודא שיש נוגדנים בגופם, יוכלו להיות משוחררים מבידוד.

שרן השכל: אם זה המתווה של משרד הבריאות אנחנו לא מבינים איפה הקצר?

שרן השכל: הגברת מיכל יוספוב ממשרד הפנים, רשות הגירה והאוכלוסין שאחראית על אוכלוסיות מיוחדות אומרת שהם ממתינים למתווה מכם על מנת לאשר את הכניסה שלהם.

שרן השכל: אני רק אציין שבוועדת חינוך אנחנו רואים כערך מאוד גבוה את העלייה של אותם עולים שמגיעים לישראל ומהווים חלק מאוד חשוב בחברה הישראלית.

שרן השכל: עידוד עליה הוא ערך שלנו מאוד חשוב לקדם.

שרן השכל: אנחנו רואים בקושי רב שאלפי תלמידים ובעלי תוכניות שונות כרגע מנועים ולא יודעים מה הולך לקרות אתם ממש בעוד שבועיים עם פתיחת שנת הלימודים.

שרן השכל: נשמח לשמוע את דבריך ודבריך ישמעו גם לפני מיכל יוספוב מרשות הגירה והאוכלוסין, בבקשה.

שלמון: אני אתחיל מהסיפא שאומרת שמבחינתנו כל תלמיד במסגרת נעל"ה שאמור להגיע לשנת הלימודים, יגיע.

שלמון: נקודה.

שלמון: בכל נסיבות ומכל מקום.

שלמון: יש הבדלים, כמו שאמרת, בין הקבוצות השונות, יש גם רגישות יתרה במדינות בסיכון מירבי, אבל גם לגבי אותן מדינות אנחנו ניתן פתרון.

שלמון: לא מחכים לשום מתווה חדש, המתווה הוא מתווה נעל"ה של קיץ 2020.

שלמון: בסופו של יום נעל"ה באופן מרוכז צריכים להגיש את מתווה הבידוד לכל פנימייה, זה יאושר באופן מסודר ופרטני ובכפוף לכך יונפקו האישורים לכל אותם תלמידים.

שלמון: צריך לומר שלאור מה שמסתמן החל מה-16 לאוגוסט, שלמעשה מרוב העולם יתחייב בידוד, אין הבדלים גדולים בין הקבוצות, כולם יצטרכו להגיע לשבוע בידוד במסגרת הפנימייה ובהנחה שזה יתבצע בדיוק כפי שזה יתבצע בשנה שעברה, אני לא רואה בעיה מיוחדת.

שלמון: אנחנו כן דורשים מכל תלמיד שאינו מחוסן שיתחייב להתחסן בארץ לפי קבוצת הגיל.

שלמון: אנחנו עומדים באופן גורף על העניין שאזרחים שרוצים להיכנס לישראל לכל מטרה צריכים להיות מחוסנים או להסכים להתחסן.

שלמון: מעבר לכך להערכתי התוכניות האלה יעבדו באופן מלא.

שלמון: ישנה רגישות מיוחדת למי שיישאר כמדינות בסיכון מרבי, למיטב זיכרוני משבוע הבא מדובר על מקסיקו וברזיל, גם להם ניתן פתרון כדי שהתלמידים יוכלו לבוא וללמוד.

יבגני סובה: גם מסע וסלע?

שלמון: התייחסתי כרגע לנעל"ה, כי מסע זה סיפור אחר לגמרי.

שלמון: לגבי מסע, התשובה תהיה אותה תשובה.

שלמון: מה אני עושה עם מקסיקו וברזיל, עברנו את זה עם מסע באופן לא פשוט בתחילת הקיץ, אני עוד אראה מה אנחנו עושים.

שלמון: לגבי סלע אני אצטרך קצת יותר פרטים.

שלמון: לגבי נעל"ה קל לי לענות קטגורית כי המסגרת מאוד מוגדרת ומאוד ברורה.

שרן השכל: אם היה מתווה לפני שנה לעניין הבידוד ואתם יודעים שהם עומדים בתנאי הבידוד, למה אתם ממתינים?

שרן השכל: האם אתם ממתינים מהם למכתב רשמי שיש אפשרות לבידוד?

שלמון: אני צריך מכתב מכל פנימייה, זה נוהל קבוע שעבד היטב בעבר, שמפרט בדיוק את תנאי הבידוד, צורת אספקת המזון, צורת ההשגחה הרפואית וכדומה.

שלמון: זה מסמך מאוד מסודר שעושה סדר לכולם וגם מונע תקלות.

שרן השכל: האם המכתבים האלה יצאו?

שרן השכל: נדרשו מכם מכתבים כאלה?

ענת פינקלשטיין: לא נדרשו אבל נוכל להנפיק אותם עוד השבוע.

שרן השכל: אני מבקשת להנפיק אותם עוד היום אם אפשר.

שרן השכל: התלמידים צריכים לבקש אשרה, להזמין טיסות, להיפרד מההורים, לקנות דברים, להגיע לפה בזמן מספק על מנת לצאת מבידוד לקראת פתיחת שנת הלימודים שהיא בסך הכול בעוד כמה שבועות.

שרן השכל: זה לא הרבה זמן בכלל.

יבגני סובה: לא לחכות ל-16 בחודש, לעשות את זה כבר השבוע.

שרן השכל: הוועדה מבקשת מארגון נעלה להוציא עוד היום את המכתבים לפרופ' אשר שלמון.

ענת פינקלשטיין: זה לא ארגון נעל"ה, זה אנחנו במנהל, כל פנימייה ופנימייה.

שרן השכל: אנחנו מבקשים מכל פנימייה שכבר היום תשלח מכתב ברור ורשמי למשרד הבריאות ולפרופ' שלמון על מנת שיוכלו לאשר את אותם המוסדות.

שרן השכל: אני אבקש גם מארגון מסע וסלע, גם כפר הנוער ימין נורד.

טטיאנה (טניה) מזרסקי: אלה שמגיעים בתוכניות אחרות של הסוכנות היהודית, האם הסוכנות מגישה מכתב אחד ויחיד לכל המוסדות?

טטיאנה (טניה) מזרסקי: או שכל מרכז קליטה אמור להגיש מכתב?

שרן השכל: נעשה את תוכניות הלימודים הללו.

שרן השכל: אני מבקשת ממי שצופים בנו, גם מהסוכנות היהודית, עוד היום לשלוח את אותם מכתבים מהפנימיות לפרופ' שלמון.

שרן השכל: פרופ' שלמון, יש לכם כבר מתווה מוכן מפעם קודמת, זה לא צריך לצאת בנוהל חדש, אני מבקשת לא לעכב בירוקרטית כדי שאותם תלמידים יוכלו לדעת בוודאות שהם יכולים להגיע.

שרן השכל: אני מבקשת להעביר מכתב גם לוועדת החינוך וגם לרשות הגירה והאוכלוסין, לא יותר מ-24 שעות לאחר שהתקבלו אותם מכתבים, מחר בלילה ואולי מחרתיים בבוקר, אישור למתווה בריאותי על מנת שרשות ההגירה והאוכלוסין יוכלו להתחיל.

שרן השכל: קודם כל צריכים להגיש את הבקשה, רשות האוכלוסין צריכה לבדוק את זה, אנחנו יודעים שהם לא כל כך זריזים אבל נעקוב אחרי זה.

שרן השכל: אני מבקשת תוך 24 שעות לפרסם את המתווה ולהעביר אותו לרשות ההגירה והאוכלוסין על מנת שגם הם יוכלו להתחיל את שנת הלימודים כמו כל תלמיד ותלמיד במדינת ישראל שאנחנו דואגים לו.

שלמון: ברשות

שלמון: כם אני רוצה לבקש, כפי שגם היה בשנה שעברה, הארגון מגיש בקשה מלאה לרשות האוכלוסין, החלק שלי יצטרף לזה, זה עובד במתכונת מאוד מסודרת לא הייתי משנה אותה כי זה עובד בסדר גמור.

שרן השכל: רשות ההגירה והאוכלוסין אומרים שהם ממתינים למתווה מכם.

שלמון: תשלחי אותם לשבת אתי.

שלמון: אני גם אדבר עם ראש רשות האוכלוסין אחרי השיחה הזאת, אנחנו נסכם את הדברים.

שרן השכל: אני מבקשת לעדכן אותי ואת הוועדה מחר, לעדכן בהליך איפה הוא נמצא, האם זה אושר על ידי רשות ההגירה והאוכלוסין על מנת שאותם תלמידים יתחילו לבקש אשרות ויזה.

יוסף טייב: יש תוכניות גם חצי שנתיות, כמו בית ספר מוס בהוד השרון.

שלמון: למיטב זכרוני הבקשה לבית ספר מוס אושרה.

יוסף טייב: יש תוכניות שמגיעות גם עכשיו לחצי שנה לארץ בתחילת ספטמבר ולכן אני שואל אם זה גם לגביהם?

יוסף טייב: אלה תוכניות מובנות, הם באים לחצי שנה להוד השרון.

שרן השכל: יש שתי שאלות:

שרן השכל: הראשונה נוגעת לתוכניות אחרות כגון מסע ואחרים משום שהם לא נמצאים בפנימיות, כולל עולים חדשים מתוכניות סלע וכו'.

שרן השכל: להבין מה המתווה הבריאותי לגביהם ואלו אישורים נוספים נדרשים מהם.

שרן השכל: שאלה שניה של חבר הכנסת שיין לעניין סטודנטים שמגיעים בספטמבר לחצי שנה.

יוסף טייב: הם פרה-עולים, אנשים שבאים לחצי שנה, חלקם נשארים.

יוסף טייב: יש קבוצות גדולות של תיכוניסטים מאנגליה, שמגיעים אפילו לשנה מלאה, יש גם מארצות הברית שמגיעים לתוכנית מוס בהוד השרון.

יבגני סובה: הערה, מאחר ואנחנו יודעים שכרגע ברשות האוכלוסין לא מתייחסים למתווה שיהיה מה-16 באוגוסט, מאחר ורוב התלמידים יגיעו לאחר התאריך הזה, פשוט צריך כבר עכשיו להתייחס אליהם שיבואו לאחר מכן ולא שמ-16 באוגוסט נתחיל לעשות את כל הדברים.

יבגני סובה: שתהיה החרגה כבר עכשיו בנושא ההכנות.

יבגני סובה: הבעיה הייתה שרוב התלמידים הם ממדינות חבר העמים ורוסיה, שהיא הספקית הכי גדולה של נעל"ה, כרגע מדינה אדומה.

יבגני סובה: אם מחר תגידו בקשה ברשות האוכלוסין יגידו, חכו, רוסיה עדיין מדינה אדומה מבחינתנו, רק מ-16 באוגוסט הוא תוצא מהרשימה.

שרן השכל: מבחינת משרד הבריאות אתם רואים הבדל בין המדינות האדומות לירוקות?

יבגני סובה: עד ה-16 לחודש יש הבדל.

שלמון: אנחנו רואים הבדל ועדיין ברור ליש כל תלמיד, גם ממדינה שתישאר אדומה אחרי ה-16 באוגוסט, נצטרך לתת לו פתרון, למי שבאמת מתכנן לבוא לשנת לימודים מלאה.

שרן השכל: האם הפתרון הוא אותו פתרון?

שרן השכל: משום ששני שליש מאותם תלמידים מגיעים ממדינה אדומה.

שלמון: אחרי ה-16 באוגוסט להערכתי נישאר רק עם ברזיל ומקסיקו, רוסיה לשמחתי תצא, אוקראינה כבר יצאה, כך שרוב הבעיה נפתרת.

שרן השכל: בשיחה עם ראש רשות ההגירה והאוכלוסין אני מבקשת, בגלל שהדבר דחוק בזמן, להתייחס לאותן בקשות ויזה.

שרן השכל: הרי בלאו הכי הם יגיעו לאחר ה-16 לחודש.

שרן השכל: אז לעניין הזה להתייחס לאותן בקשות שמגיעות מחבר העמים כאילו עבר אותו תאריך או שהם אמורים להגיע בתאריך שלאחר מכן.

שלמון: בהחלט.

שלמון: ברשות

שלמון: כם אני מבקש לחדד הבדל בין נעל"ה למסע ותוכניות אחרות.

שלמון: נעל"ה כפי שאמרתי תכנית מאוד מובנית עם מבנה פנימיות ברור.

שלמון: במסע מדברים על עשרות אופציות שונות מאוניברסיטאות, דרך מוסדות, דרך קהילה ולכן הוא מטופל בכלים אחרים.

שלמון: אפשר לומר שכבר להערכתי, ומיכל יוספוב תוכל לאשר, אישרנו עשות תוכניות של מסע בשבועות האחרונים.

יבגני סובה: הסוכנות מתחייבת לתת בידוד למסע ולסלע, אז זו לא צריכה להיות בעיה, אפשר לרכז את זה ולעבוד מול הסוכנות.

שלמון: חלק מהבקשה שלי מאנשי מסע הייתה לייצר בידודים מרוכזים בפנימיות מרוכזות ולא שכל קבוצה של 10 תלמידים יעשו להם מתווה בידוד פרטני או פרטיזני, אלא מסע, או על בסיס של אכסניות נוער, או על בסיס של מרכזי קליטה ועליה תייצר אפשרויות בידוד מסודרות, כולל מזון, ליווי רפואי וכל מה שצריך.

שלמון: לגבי אוניברסיטאות, הסטודנטים שבאים בכל מסגרת של אוניברסיטה, לא רק במסגרות שהוזכרו פה, אנחנו נאפשר להם להתחיל את שנת הלימודים כסדרה.

שלמון: רוב התלמידים מגיעים לתחילת הסמסטר, יש עוד כמה שבועות להיערך.

שלמון: גם שם המתווה יהיה מתווה מאוד מסודר, דרך המעונות באוניברסיטאות.

שלמון: עשינו את זה בשנה שעברה, נעשה את זה בהחלט גם השנה.

יוסף טייב: המעונות מוכנים?

שרן השכל: פרופ' שלמון, בגלל שהמתווים הופעלו כבר לפני שנה, אני מבקשת מכם, משרד הבריאות, תוך 24 שעות לשלוח לוועדת החינוך את המתווים, על מנת שנוכל לענות לפניות שמגיעות אלינו ולהסביר מה המתווה מבחינת משרד הבריאות כי כרגע יש המון חוסר ודאות, זה לא מפורסם וזה לא שקוף להם.

שרן השכל: דבר אחרון הוא מתווה למדינות אדומות.

שרן השכל: יש לנו נציגים מארגונים בברזיל של תלמידים שכרגע יושבים בבית בחוסר ודאות והשאלה לגבי הצגת מתווה מהמדינות האדומות, האם יש?

שרן השכל: מתי יגיע ומתי יפורסם?

שלמון: ככלל, במהלך הקיץ לא אפשרנו כניסת משתתפים ממדינות אדומות בעיקר כי היה מדובר בתוכניות קצרות לקיץ.

שלמון: כפיש כבר אמרתי, שוחחתי על זה קודם עם שר הבריאות ואנחנו נפתח את זה הלאה.

שלמון: ברור לנו שלא נמנע מסטודנט שצריך להגיע לשנת לימודים שלמה להגיע, כשהוא מגיע ממדינה אדומה.

שלמון: כן הצענו בעבר מתווה שהיה פרטני ומורכב, אני בודק דרכים איך לפשט אותו, אני לא רוצה להכריז הכרזות כי מטבע הדברים הוא צריך לעבור גם את המסרקות של הייעוץ המשפטי וגם כמובן אישור של המנכ"ל והשר.

שלמון: בהחלט זה נושא שאני יותר ממאמין שנמצא לו פתרון מספק, כך שהתלמידים יוכלו להגיע וללמוד.

שרן השכל: אתה מאמין שתוך שבוע כבר יימצא הפתרון?

שלמון: אני חושב שכן.

שרן השכל: נבקש דיווח בעוד שבוע, לקבל את הנהלים מכניסה ממדינות אדומות כדי שנוכל להפיץ ולעדכן את אותם תלמידים.

שרן השכל: תודה רבה לך פרופ' שלמון.

שרן השכל: אני פונה לשמואל הוכמן מכפר הנוער ימין נורד, בכמה דקות אנא ספר לנו מה האתגרים שלכם?

שמואל הופמן: שמי שמואל הופמן מכפר הנוער ימין אורד.

שמואל הופמן: יש תוכנית לימודית מברזיל שאני אחראי עליה כ-25 שנה וזה קצת שונה מתכנית הלימודים הישראלית כי הם לומדים לפי ברזיל שזה אומר מפברואר עד דצמבר.

שמואל הופמן: יש כרגע 20 ילדים תקועים בברזיל שקבלו ויזה, קבלו אישור ממשרד הפנים רשות ההגירה והאוכלוסין, כי קבלנו אישור של מוסד קולט בידוד.

שמואל הופמן: הם קבלו הכול ובדקה שהיו אמורים לעלות לטיסה ברזיל נסגרה והקונסוליות והשגרירויות לא נתנו להם אישור לעליה למטוס והם מחכים מפברואר עד היום לאשור.

שרן השכל: כפי ששמעת כרגע מפרופ' שלמון, תוך מקסימום שבוע נקבל את המתווה למדינות אדומות ונוכל לעדכן אתכם.

שרן השכל: נוודא שהם יגיעו ויהיה מתווה.

שרן השכל: יכול להיות שהוא יהיה קצת יותר מורכב, תצטרכו לעמוד באותם נהלים, צרו אתנו קשר בעוד שבוע כשנקבל את המתווה ממשרד הבריאות.

שמואל הופמן: תודה רבה.

שרן השכל: נושא נוסף שרציתי לשמוע מנעל"ה.

שרן השכל: נמצא אתנו יהודה מרשת אור אבנר, ששוחח אתי על ילדים של אזרחים ישראלים שמשרתים את המדינה בחו"ל ועד היום היה מתווה וסוג של הקצאה בנעל"ה על מנת שאותם תלמידים יגיעו ולאט לאט מסירים את התנאים לכך שלא יוכלו להגיע ביחד עם אותן תוכניות.

שרן השכל: אלה ילדים שנמצאים כמה שנים בחו"ל, גדלו שם, ההורים שם ויש פה חפיפה והלימה ביחד עם התוכנית של נעל"ה.

שרן השכל: אני אשמח אם תוכל לספר לנו בחמש דקות ואז נשמע את נעל"ה.

יהודה בלוי: שלום, למעשה זה פחות לנעל"ה ויותר למנהל החינוך ההתיישבותי.

יהודה בלוי: עליזה נמצאת פה, היא מסייעת לנו הרבה, סוג של כותל שלנו לבעיות האלה.

יהודה בלוי: יש שלוחים של חב"ד שנמצאים בעולם וכל שנה יש כמה, לא הרבה, אבל כל אחד מבחינתי זה עולם ומלואו, קורה שיש לשוחים של חב"ד שהילדים שלהם לא מצליחים להגיע במסגרת של נעל"ה כי המסגרת של נעל"ה זו מסגרת שהמטרה שלה מעט שונה.

יהודה בלוי: זו מסגרת שהוקמה למצוינות, יש לה תפקיד משלה, היא הוקמה כדי להביא את החבר'ה הכי טובים לארץ.

יהודה בלוי: אם היינו עושים לעולים חדשים מבחנים בעלייתם לארץ ואומרים מי שלא עובר את המבחן לא עולה לארץ, בטח הייתה קמה צעקה נוראית.

יהודה בלוי: חסרה האפשרות לילד שרוצה להגיע ואין לו את היכולת לעבור את המבחנים של נעל"ה, הוא יוכל להיות תקוע בסיביר או במקום במזרח הרחוק ולא עבר את מסננת נעל"ה כי הוא לא מצוין, אז הוא לא יכול לבוא.

יהודה בלוי: אין לדבר הזה היגיון.

יהודה בלוי: לכן נעל"ה לא ממש הכתובת, כי בהחלטת ממשלה כתוב שהם מביאים רק מצוינים.

יהודה בלוי: התחלנו שיחות בעבר עם המנהל לחינוך התיישבותי, עם המנהלת של המנהל החדש שבאה ברוח מאוד טובה.

יהודה בלוי: דברנו אתה שננסה למצוא לדבר הזה פתרון.

יהודה בלוי: היו כמה מערכות בחירות ולא הייתה דרך לדבר על דברים, עוד היו דברים תקועים, אפילו במסגרות הקיימות.

יהודה בלוי: היא אמרה שהיא תשמח יותר מאוחר לדבר על הנושא ולנסות לפתור את הבעיה.

יהודה בלוי: דברתי אתך, אני מנסה לפתור ולקדם את הבעיה.

יהודה בלוי: לדעתי צריך דגם לדבר אתם.

יהודה בלוי: אני אשמח אם יהיה לישיבה הזו המשך, אולי אתך ועם ראש מנהלת נעל"ה, כי היה לה כיוון חיובי רק שהיו חסרים לה כלים.

יהודה בלוי: צריך אולי לשנות או להרחיב את התקנה של הממשלה, לעשות שינויים מסוימים כדי לתת לזה פתרון.

יבגני סובה: בכמה תלמידים מדובר ובאיזה גילאים?

יהודה בלוי: אותם גילאים של נעל"ה.

יהודה בלוי: יש למעשה גם את הילדים של השלוחים עצמם ויש גם תלמידים במוסדות בחבר העמים, שאנחנו מכירים מגיל 3, הם עוברים את כל המערכת מגיל אפס.

יבגני סובה: למה אתה רוצה להביא אותם לפה?

יבגני סובה: משהו כמו נעל"ה?

יהודה בלוי: אני אומר, בואו נרחיב את הפעולה הציונית הזו ונביא עוד.

יהודה בלוי: לא כולם מתאימים להגדרות המדויקות שהממשלה קבעה לנעל"ה.

יבגני סובה: לא הבנתי, מי מתחזק אותם פה?

יהודה בלוי: אנחנו.

יבגני סובה: חב"ד לוקח אחריות על הילדים?

יהודה בלוי: אנחנו לוקחים אחריות ורוצים להרחיב את המעטפת שאנחנו נותנים.

יהודה בלוי: כבר היום יש למנהל חינוך התיישבותי עוד פתרונות שהם לאו דווקא בנעל"ה, יש עוד כל מיני מסגרות שנתנו פתרונות לדברים ייחודיים אבל היה צריך שהכנסת והממשלה יעמדו מאחורי הדבר הזה.

יהודה בלוי: לכן באתי כדי לנסות להרחיב את זה.

יבגני סובה: השאלה אם זה רק עניין טכני של רשות האוכלוסין או משרד הבריאות או שזה עניין חינוכי פדגוגי?

יהודה בלוי: לא קשור.

יבגני סובה: כי אתה מבקש ליצור מערכת שכרגע לא קיימת.

יבגני סובה: זה לא ענין טכני שפרופ' שלמון לא נותן.

שרן השכל: תמיד לקראת שנת הלימודים הם נופלים בין הכיסאות.

יבגני סובה: אז היה צריך להתחיל לפני.

יהודה בלוי: הרבה זמן לא היה עם מי לדבר.

שרן השכל: מדובר בהורים עם משימה ציונית בסופו של דבר באותן מדינות בחו"ל, שהרבה פעמים מייצגים את מדינת ישראל, שמפעילים מערכות חינוך בחו"ל ליהודים ובסוף כשהילדים שלהם צריכים להגיע לפה ללמוד בארץ הם נופלים בין הכיסאות.

שרן השכל: אשמח לשמוע תגובה מישעיהו ובנוסף נוציא מכתב לאילנה נוימן ונשב אתה לדיון על מנת למצוא פתרון לאותם ילדים.

ישעיהו יחיאלי: התכנסנו לדיון אחד וזה דיון אחר.

ישעיהו יחיאלי: אני אומר את מה שאני יודע.

ישעיהו יחיאלי: אנחנו עובדים עם חב"ד בשלוש מסגרות בארץ.

ישעיהו יחיאלי: שתי מסגרות לבנות שמיועדות לבנות השלוחים ומסגרת לבנים שמיועדת לילדים מחבר המדינות שהם כמו ילדי נעל"ה הרגילים.

ישעיהו יחיאלי: המוסדות של הבנות, גם להם יש קריטריונים את מי מקבלים ומי לא.

ישעיהו יחיאלי: לא כל בת שרוצה הם מוכנים לקבל אותה.

ישעיהו יחיאלי: אנחנו עובדים ביחד על מנת שמי שמתאימה מבחינת נעל"ה או מי שמתאימה מבחינת המוסד החינוכי, בוודאי תבוא.

ישעיהו יחיאלי: שלא מתאימים למוסדות החינוכיים של חב"ד צריך לפתוח מוסד שלישי לבנות כדי שיקבל את אלה ששני המוסדות הנוכחיים לא רוצים לקבל אותם.

ישעיהו יחיאלי: מאחר ומדובר על בנות שלוחים שכמעט כולן ישראליות הם לא צריכים את נעל"ה כדי לבוא לארץ.

ישעיהו יחיאלי: הם יכולים לבוא ללכת לסבתא ומשם ללכת לכל בית ספר שחב"ד יקבל אותם.

ישעיהו יחיאלי: כשיהודה אומר שהאחריות על חב"ד, אני רוצה להבין, אתם יכולים לממן אותם או שהמנהל לחינוך התיישבותי צריך לממן אותם?

ישעיהו יחיאלי: אני לא מדבר בשם המנהל, אני מדבר בשם נעל"ה.

ישעיהו יחיאלי: למנהל יש כביש ראשי שנקרא נעלה שמביא לארץ לא רק ילדים מצטיינים.

ישעיהו יחיאלי: יש גם מסלולים לילדים חלשים שלא מיועדים לבגרות.

ישעיהו יחיאלי: בכפר סיטרין שלכם מחצית הילדים הם כאלה.

ישעיהו יחיאלי: אין לכם מסגרת כזו לבנות.

ישעיהו יחיאלי: אם תבנו מסגרת כזו נשתף פעולה בשמחה בכיפוף לאישור המנהל.

יבגני סובה: זה בדיוק מה שאלתי, אם יש מסגרת חינוכית מתאימה?

יהודה בלוי: לנו יש מסגרות חינוכיות מתאימות אבל כמובן שנצטרך לשבת, כדי שיהיה בהם את ההכרה ואת הכול.

יהודה בלוי: אנחנו לא באים ואומרים שהמדינה תקים מסגרת, ברור שלו.

יהודה בלוי: יש לנו גם את ההצעות לפתרון אבל צריך את העזרה.

שרן השכל: אני מציעה שנפנה לאילנה נוימן ונמשיך את השיח מולה כדי למצוא את הפתרונות המתאימים.

יהודה בלוי: תודה רבה.

יבגני סובה: רציתי להגיד ששמענו את פרופ' אשי שלמון, אני מברך על דבריו.

יבגני סובה: אמרת שיש מעקב בשבוע הבא, אני קורא גם לנציגים של הסוכנות שאני מבין שהם לא משתתפים בדיון, אז צריך להעביר להם שיפנו עוד היום לפרופ' שלמון לאשר את מסגרת הבידוד, כי זה הדבר היחיד שמעכב.

יבגני סובה: אני רק מקווה שבעוד שבועיים שלושה לא יחזירו את המדינות מהם באו החבר'ה לרשימה האדומה כי מסע צריכים להישאר פה.

יוסף טייב: יש אלמנט אחד שצריכים לזכור שאנחנו מקווים שלא יקרה ואני אישית חושב שלא צריך לקרות בכלל, אלה הסגרים כי אז לא נתנו בכלל להגיע.

יוסף טייב: דברו על החגים, על ספטמבר, אז אם ילכו על צעדים כאלה קשים, שאני חוזר ואומר שאני מקווה שלא, צריך לחשוב על זה.

שרן השכל: אני מבקשת לתת גם לזה מענה.

יוסף טייב: זה יעצור את הכול שוב.

יוסף טייב: כי לא הייתה עליה לישראל בזמן הסגרים.

שרן השכל: אני רוצה לסכם את הדיון.

שרן השכל: היום, כל המסגרות שמעוניינות להביא נוער עולה להתחיל את פתיחת שנת הלימודים, נא להעביר למשרד הבריאות את אותן הדרישות, או מכתב רשמי, על מנת לוודא שהם עומדים בתקנים ובתקנות לבידוד.

שרן השכל: ברגע שזה יגיע אליהם הם יוכלו לייצר לכם אישור מיוחד שיועבר גם לרשות ההגירה והאוכלוסין.

שרן השכל: שלב שני, אני מבקשת תוך 24 שעות יאושר על ידי משרד החינוך ויועבר לוועדת חינוך ולרשות הגירה והאוכלוסין אותו מתווה בריאותי שלמעשה מאשר את הגעה של אותם תלמידים שצריכים להתחיל את שנת הלימודים.

שרן השכל: דבר שלישי הוא בתוך שבוע מעכשיו, מקסימום, ועדת החינוך מבקשת לקבל את המפרט להגעה של אותו נוער עולה ממדינות אדומות.

שרן השכל: בתוך כך גם להתייחס לעניין הסגרים במידה ויהיה סגר באותו תאריך שבה אותה טיסה הייתה אמורה להגיע.

שרן השכל: לעניין תלמידי חב"ד שאמורים לפתוח את תחילת שנת הלימודים אנחנו נוציא מכתב לאילנה נוימן ונקיים אתה מפגש אישי או שיחה על מנת לראות אם אנחנו יכולים לתת עוד סוג של פתרון לאותם תלמידים שרוצים להגיע.

שרן השכל: לגבי התוכניות הנוספות, יש מתווים שונים שגם הם יפורסמו.

יוסף טייב: קבלנו פה תשובה שכל מי שבא ללמוד, גם כאלה שלא קשורים לעלייה, סטודנטים מאוניברסיטה עברית, נכנסים לבידוד תוך המעונות, יכול להגיע.

יוסף טייב: זה קשור לדברים אחרים לגמרי, לא קשור לנושא העלייה.

שרן השכל: תודה רבה לכל מי שהגיע, אני מקווה שבצורה זריזה נצליח למצוא פתרון מיטבי לחבר'ה ציוניים, נמרצים, עם המון מוטיבציה שרוצים לסייע בבניה של מדינת ישראל ולהוות כוח חזק ורציני.

שרן השכל: הם חלק מהאוכלוסייה שלנו פה, אנחנו רוצים אותם ומברכים את ההגעה שלהם.

שרן השכל: אנחנו אוהבים את העולים ונמשיך לסייע להם כדי לקדם אותם.

שרן השכל: תודה רבה לכולם הישיבה נעולה.